Môže sa Stop kasel pre deti kombinovať s Ventolinom? Hľadám pomoc pri liečbe štvorročnej dievčiny.
Mala kasle a davam jej stop kasel pre deti,nepomaha...Mozem jej dat ešte ventolin k tomu?ma 4 roky dakujem
Dobrý deň,
ďakujeme za Vašu otázku.
Medzi liekom Ventolin a zdravotníckou pomôckou Stopkašeľ nebolo doposiaľ pozorované vzájomné ovplyvnenie účinku. Ich súbežné užívanie sa preto javí byť bezpečné.
Ventolin sirup sa používa na liečbu a prevenciu zúženia dýchacích ciest (bronchospazmu) pri prieduškovej (bronchiálnej) astme a ovplyvniteľnej (reverzibilnej) zložky zúženia priesvitu priedušiek pri dlhodobom zápale priedušiek (chronickej bronchitíde) a rozdutí pľúc (emfyzéme). Z toho dôvodu je možné podať Ventolin iba po lekárskom vyšetrení, ak lekár zhodnotí opodstatnenosť jeho podávania. Ak po užívani Stopkašľa nepozorujete zlepšenie príznakov, vhodné je zvoliť liečbu kašľa v závislosti od jeho typu (pri suchom kašli napríklad liek
Tussical
, na podporu vykašliavania je vhodný napríklad liek
Ambroxol
). Pri pretrvávaní príznakov viac ako týždeň odporúčam podstúpiť lekárske vyšetrenie, aby sa vylúčilo bakteriálne ochorenie dýchacích ciest.
Prajem pekný zvyšok dňa.
S pozdravom
PharmDr. Veronika Kiabová